

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.janvārī Nr.20

(protokols Nr.2, 19.p)

**Par zemes ierīcības – robežu pārkārtošanas projektu nekustamajiem īpašumiem „Priedkalni” un „Graudiņi”, Mārsnēnu pagastā, Priekuļu novadā**

Priekuļu novada dome novada izskata Vārds Uzvārds (turpmāk-Iesniedzējs), iesniegumu (17.12.2019., Nr.3-9/2019-6536), par nosacījumu izsniegšanu zemes ierīcības projekta – robežu pārkārtošanas projekta izstrādei nekustamajā īpašumā „Priedkalni” ietilpstošajai zemes vienībai ar kadastra apzīmējumu 4264 001 0050, un „Vējotnes” ietilpstošajai zemes vienībai ar kadastra apzīmējumu 4264 001 0031, Mārsnēnu pagastā, Priekuļu novadā. Iesniegumam ir pievienotas zemes robežu plānu kopijas, kurās ir iezīmēta plānotā savstarpējo robežu pārkārtošana.

Izvērtējot domes rīcībā esošo informāciju, dome konstatē sekojošo:

* + 1. Nekustamais īpašums „Priedkalni”, Mārsnēnu pagastā, Priekuļu novadā, ar kadastra numuru 4264 001 0050, sastāv no vienas zemes vienības, ar kadastra apzīmējumu 4264 001 0050, vienas pamatceltnes un četrām palīgceltnēm;
    2. Iesniedzēja īpašuma tiesības uz nekustamo īpašumu „Priedkalni”, Mārsnēnu pagastā, Priekuļu novadā, nostiprinātas Mārsnēnu pagasta zemesgrāmatas nodalījumā Nr.58;
    3. Nekustamais īpašums „Graudiņi”, Mārsnēnu pagastā, Priekuļu novadā, ar kadastra numuru 4264 001 0323, sastāv no divām zemes vienībām, ar kadastra apzīmējumu 4264 001 0031, kadastra apzīmējumu 4264 001 0320 un vienas būves;
    4. Zemnieku saimniecības ,,Dravēļi” īpašuma tiesības uz nekustamo īpašumu „Graudiņi”, Mārsnēnu pagastā, Priekuļu novadā, nostiprinātas Mārsnēnu pagasta zemesgrāmatas nodalījumā Nr.1000 0057 9047.
    5. Zemnieku saimniecības ,,Dravēļi” vienīgais īpašnieks ir Iesniedzējs;
    6. Iesniedzējs lūdz atdalīt no zemes vienības ar kadastra apzīmējumu 4264 001 0050 aramzemi 12,1 ha platībā, vairāk, vai mazāk, cik izrādīsies zemes vienību dabā, un pievienot to zemes vienībai ar kadastra apzīmējumu 4264 001 0031
    7. Priekuļu novada Mārsnēnu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 11.punktu, un Priekuļu novada pašvaldības Tautsaimniecības komitejas 2020.gada 16.janvāra atzinumu par lēmuma projektu (protokols Nr.1) lēmumu, atklāti balsojot: PAR –13 (Elīna Stapulone, Aivars Tīdemanis, Sarmīte Orehova Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Mārīte Raudziņa, Dace Kalniņa, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

* 1. Neiebilst zemes ierīcības projekta izstrādei nekustamajiem īpašumiem „Priedkalni” un „Graudiņi”, Mārsnēnu pagastā, Priekuļu novadā, pārkārtojot īpašumos ietilpstošo zemes vienību savstarpējo robežu, un neveidojot jaunu nekustamo īpašumu;
  2. Izstrādājot zemes ierīcības projektu ievērot sekojošus nosacījumus:
  3. Grozīt savstarpējo robežu starp zemes vienībām ar kadastra atzīmējumiem 4264 001 0050 un 4264 001 0031, atbilstoši pielikumā norādītajam, saglabājot esošo zemes vienību ārējās robežas nemainīgas;
  4. Nodrošināt piekļuvi abām zemes vienībām (nekustamajiem īpašumiem) atbilstoši Zemes pārvaldības likuma 7.pantam, precizējot faktisko servitūta ceļa vietu zemes vienību robežu plānos;
  5. Respektēt esošos, zemesgrāmatu apliecībā noteiktos nekustamā īpašuma lietošanas tiesību aprobežojumus.

1. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājuma kopiju.
2. Nekustamā īpašuma lietošanas mērķus no jauna izveidotajām zemes vienībām apstiprināt vienlaicīgi ar izstrādāto zemes ierīcības projektu.
3. Atbildīgais par lēmuma izpildi – Teritorijas plānotājs Juris Pētersons.
4. Kontrole par lēmuma izpildi Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā grafiskais pielikums uz vienas lapas.

Domes priekšsēdētāja (paraksts) Elīna Stapulone